Šiaulių gidas

Improvizacijos kovos. Teatras KITAS KAMPAS
2017-12-05 18:00 (Europe/Moscow) | Koncertų salė „Saulė”
Mes esam sistema

“Improvizacijos kovos” – tai azartas, varžybinė dvasia, energija ir gera nuotaika. Štai, ką gaus žiūrovai, norintys tapti interaktyvaus teatrinio šou dalyviais. Publika išvys tai, ko teatre nėra mačiusi – profesionalūs aktoriai susikaus tarpusavyje, paversdami teatro sceną improvizacijos ringu. O kuri komanda taps vakaro nugalėtoja – nuspręs publika.

Kovų trukmė: 1,5 val.

Devintąjį sezoną pradedantis improvizacijos teatras „Kitas kampas“ žiūrovus kviečia tapti kūrybinės sistemos dalimi. Jeigu esi atviras pokyčiams ir pasiryžęs tobulėti – ateik į teatro spektaklius ir prisidėk prie jų kūrimo.

Naujame sezone teatras žiūrovams siūlys superhitu tapusius premjerinius „Improvizacijos kovų“ spektaklius, dalins „Gero humoro dozę“, o taip pat numatoma premjera, kurioje aktoriai drauge su žiūrovais ieškos atsakymo į klausimą: kas mums kasdienybėje yra nuostabūs dalykai?

Improvizacijos teatras yra sistema ir visai nesvarbu, ar tu aktorius, žiūrovas, ar muzikantas – tu esi bendros kuriamos nuotaikos dalis. Kiekvienas tavo pasakytas žodis, šypsena, žvilgsnis kuria spektaklio atmosferą ir energiją. Nori smagiai praleisti laiką? Tapk mūsų sistemos dalimi.

Mes įsitikinę – viskas įmanoma. Tu turi įtakos daugiau negu pats galvoji. Svarbiausia yra patikėti ir improvizacija tau gali padėti pasiekti savo tikslus, nes čia tu gali būti kuo tik nori. Svarbiausia – būti nuoširdžiu, atviru ir veikiančiu.

Norint pakeisti ką nors gyvenime, teatre, valstybėje pirmiausia turi keisti save. Pokyčiai gąsdina, bet jie visada veda link gero. Mes – improvizacijos teatras – esame už gerą nuotaiką ir teigiamus pokyčius.

Mes esam sistema.

Sistemos nariai – aktoriai Kiril Glušajev, Audrius Bružas, Martynas Nedzinkas, Balys Latėnas, Laurynas Jurgelis, Oskar Vygonovski, Marius Čižauskas, Adomas Jasiukėnas, Gailė Butvilaitė, Dmitrij Golovanov.

Johan Randvere rečitalis
2017-12-06 18:00 (Europe/Moscow) | Šiaulių kamerinė salė „Polifonija“
Johan Randvere – garsus ir talentingas jaunasis Estų pianistas.
Jis gimė 1990 metų sausio 14 d. Taline.
Mokytis skambinti fortepijonu Johan pradėjo būdamas 7 metų Võru muzikos mokykloje. Nuo 2003 m. studijavo Talino muzikos gimnazijoje pas prof. Ivari Ilja ir Marja Jürisson.
2012 m. baigė Estijos muzikos ir teatro akademiją pas prof. Ivari Ilja. Jis taip pat studijavo G. Verdi di Milano konservatorijoje pas prof. Valerio Premuroso. J.Randvere įgijo magistro laipsnį Estijos muzikos ir teatro akademijoje. Jis taip pat dalyvavo meistriškumo kursuose, kuriuos vedė Andrejus Gavrilovas, Ronan O’Hora, Rolfas Plagge, Hui-Ying Liu-Tawastsjerna, Julian Martin ir Frederic Ržewski.
Johan Randvere sėkmingai dalyvavo daugelyje konkursų Estijoje ir užsienyje: „Klaviermusik” konkurse Vilniuje 2008 m. (I vieta ir speciali premija), 10-asis EPTA (Europos fortepijono mokytojų asociacijos) konkursas „Waterloo”, „Belgum 2010” (II vieta), konkursas „Catania 2012” muzikantai (I vieta ir Grand Prix), Luciano Luciani konkurse Italijoje 2013 m. (III vieta), „Coop” konkurse Italijoje 2013 (II vieta), „Andrea Baldi” 2014 m. Bolonijoje (I vieta ir Grand Prix). VIII Estijos nacionalinių pianistų konkursas (II vieta). Johanas buvo pasirinktas „Pille Lill Music Fund” 2014 m. Muzikantas.
Johanas Randvere koncertuoja Estijoje, Latvijoje, Lietuvoje, Italijoje, Vatikane, Baltarusijoje, Švedijoje, Vokietijoje, Suomijoje, JAV ir Kanadoje. Jis dirbo solistu ir kameriniu muzikantu visose pagrindinėse Estijos koncertų salėse ir tokiose koncertų salėse kaip „Minsko filharmonijos didžioji salė”, „Chan” scenos menų centras, „Carnegie Hall”, „Puccini” salė Milane ir kt.
Koncertavo kartu su Latvijos nacionaliniu simfoniniu orkestru, Estijos nacionaliniu simfoniniu orkestru, Talino kameriniu orkestru, Vanemuizės simfoniniu orkestru, Baltarusijos valstybiniu akademiniu radijo simfoniniu orkestru, Molodehno muzikos koledžo simfoniniu orkestru ir kt.
Jis dirbo su dirigentais, tokiais kaip Risto Joost, Paul Mägi, Sasha Mäkilä, Grigori Soroka, Jüri Alperten, Toomas Vavilov, Mihailas Gerts, Erki Pehk, Kasparas Mändas ir kiti.
Programoje:
1. Chameleon – Drive;
2. Octans – Stagnation;
3. Mensa – Bush Fire – Clearing;
4. Volans – Transformations;
5. Centaurus – Enlightement;
6. Crux – Incubus;
7. Musca – Liberation;
8. Hydrus – Sharp Contrasts;
9. Triangulum Australe – Isosceles Contrast;
10. Circinus – Brownian Movement;
11. Apus – Reconciliation;
12. Puppis – Silence;
13. Vela – Tempest;
14. Carina – Single Gust;
15. Horologium – Expansion;
16. Reticulum – Eternity – Fading into Eternity.
Bilietus galite įsigyti „Polifonijos” salės kasoje (Aušros al. 15) ir visos Ticket Market kasose.
Bilietų rezervacija telefonu: (8-41) 521160
Bilietų kaina: 6 ir 4 Eur.
Ištrauka iš koncerto:
https://www.youtube.com/watch?v=Nu7MSe2V9GY
Daugiau informacijos apie pianistą jo puslapyje: http://johanrandvere.com/

Seminaras apie santykius "Jausmų pinklės"
2017-12-06 19:00 (Europe/Moscow) | Šiaulių arena
Seminaras-šou apie santykius „Jausmų pinklės“ su pokyčių ekspertu Andriumi Kaluginu – gruodžio 6 -ą 19 val. Šiaulių arenos mažojoje koncertų salėje (4 aukštas)

Kaip tapti NR. 1 savo žmogui ir į ką geriausiai investuoti santykiuose?
Paprastai, aiškiai ir šmaikščiai apie santykių paslaptis. Išgirsite „nesušukuotas“ tiesas apie vyrus ir moteris.
Aukso vertės žinis, gera nuotaika ir puikus laikas – garantuoti!!!

„HIPERBOLĖ tribute band“ šventinis koncertas
2017-12-07 19:00 (Europe/Moscow) | Koncertų salė „Saulė”
„Aš dar dainuosiu!“ – pažadas ištesėtas

„Aš dar dainuosiu!“ – ne kartą girdėjome ,,Hiperbolės“ koncertuose. Šiandien pažadas ištesėtas – scenoje legendinės grupės dvasia alsuoja ,,Hiperbolė Tribute Band“! Vėl į koncertų sales sukviestos minios žmonių, kuriems ,,Hiperbolė“ – ne tik grupė. Tai – neišdildomi jaunystės prisiminimai, nostalgiška dvasia, širdy amžinai gyva romantika ir iki šiol rusenantis pirmosios meilės žavesys! Visus ištikimus šiai legendinei muzikai, ,,Hiperbolė Tribute Band“ kviečia į šventinį koncertą! ,Hiperbolės“ dainos atgyja? Ne, jos buvo ir gyvens mumyse – visiems laikams!

„Hiperbolė Tribute Band“: geriausia padėka legendai

Šis, jau daug nuveikęs ir dar daugiau žadantis, muzikinis projektas dovanoja klausytojams senus ,,Hiperbolės“ hitus, visiems žinomus superhitus, kurie yra įaugę ne tik į mūsų atmintį, bet ir į kultūrą bei Lietuvos muzikos istoriją.

Susitikimas su rašytoja Urte Uliūne
2017-12-08 12:00 (Europe/Moscow) | P. Višinskio viešoji biblioteka
Gruodžio 8 dieną 12 val. bibliotekos Mažojoje salėje vyks moksleivių susitikimas su rašytoja Urte Uliūne tema „Kiekvienas gali būti rašytoju“. Susitikimo metu mokiniai ne tik susipažins su rašytojos knygomis, bet ir patys bus įtraukti į kūrybos procesą, diskutuos apie rašytojo profesiją.
Rašytoja Urtė Uliūnė yra išleidusi dvi knygas vaikams „Miegančios boružės“ (2007) ir „Kitokia svirplelio diena“ (2010). Abiejose knygose tiesiog knibžda pačių mažiausių padarėlių: vabaliukų, vabzdžių, varlių, taip pat jose daug senovinių baldų, su kuriais moksleiviai susipažins susitikime.

Pianistės Ramintos Lampsatytės knygos pristatymas
2017-12-08 17:00 (Europe/Moscow) | P. Višinskio viešoji biblioteka
Kviečiame į pianistės, muzikos pedagogės profesorės Ramintos Lampsatytės knygos „Gyvenimo skiautės“ sutiktuves. Knygoje dalijamasi prisiminimais apie žymiausią Lietuvos operos primadoną Marijoną Rakauskaitę.
Dalyvauja profesorės mokiniai Elena Sverdiolaitė (sopranas), Paulius Užgalis (baritonas), Gabija Plungytė (sopranas). Pianinu skambina Raminta Lampsatytė.

"Šokio pamoka" su Kauno valstybinio muzikinio teatro baleto artistais Justina Vitkute ir Gintaru Visockiu
2017-12-09 17:00 (Europe/Moscow) | Chaimo Frenkelio viloje
Chaimo Frenkelio viloje tęsiasi projekto „Menai ir dvarai” popietės.
Gruodžio 9 d. (šeštadienį) 17 val. Jūsų laukia improvizuota „Šokio pamoka” su Kauno valstybinio muzikinio teatro baleto artistais Justina Vitkute ir Gintaru Visockiu.
Tai projektas skirtas kultūrinio paveldo ir meno edukacijos skatinimui ir viešinimui Lietuvos regionuose.
Jo metu vyksta susitikimai su žymiais aktoriais, atlikėjais, meno kūrėjais. Pilnutėlės salės sutiko kompozitorius: Andrių Kulikauską ir Giedrių Kuprevičių, žymiausias aktores – Vaivą Mainelytę ir Kristiną Kazlauskaitę, su malonumu klausėsi Andriaus Bialobžeskio skaitomų lietuvių poetų eilių.

RONDO GYVAI jubiliejinis koncertas
2017-12-09 19:00 (Europe/Moscow) | Šiaulių arena
60-mečio proga Aleksandras Ivanauskas-Fara leisis į jubiliejinį turą „RONDO gyvai“. Didžiausios arenos, pripildytos gyvenimo džiaugsmo, nuostabių prisiminimų ir populiariausių dainų, kurias gyvai atliks grupė „Rondo“ ir geriausi kviestiniai muzikantai, – jeigu tokios šventės reikėjo laukti kelis dešimtmečius, tai lapkritį ji pagaliau ateis. Solidų asmeninį jubiliejų Aleksandras Ivanauskas-Fara ketina atšvęsti ne tik su savo grupe, bet su visa Lietuva, todėl rengia galingą turą.
Puikios sceninės formos Aleksandrui prireiks, nes programoje, kurią jau suplanavo – visų laikų geriausi „Rondo“ hitai, scenos draugų dainos ir dar keletas kūrinių iš būsimojo grupės albumo, kuris turėtų pasirodyti sulig turo pradžia. Per daugiau nei 30 metų, praleistų su „Rondo“, A. Ivanauskas spėjo apvažiuoti visą pasaulį. Jie koncertavo JAV, Kanadoje, ne vieną kartą sugrojo Airijoje, Anglijoje, Norvegijoje, Danijoje, pusmetį buvo nuleidę inkarą Jungtiniuose Arabų Emyratuose. Gastrolės per Lietuvą irgi buvo begalinės. „Jei per mėnesį namuose praleisdavai savaitę, tai jau neblogai… Per tą laiką užaugo mano trys vaikai. Kai ką spėjau pamatyti augantį, kai ko – ir nelabai. Bet dabar labai gerai matau, kaip auga mano keturi anūkai“, – sako Fara.

Ansamblio „Jonis“ koncertas
2017-12-09 21:00 (Europe/Moscow) | „Juonė pastuogė”
Energijos šios grupės muzikantams turėtų pavydėti jauni ir pradedantys atlikėjai. Nuo lietuviškos ir pasaulio kantri muzikos, liaudiškos ir uždegančių folk stiliaus dainų iki žinomų šlagerių – toks ansamblio JONIS linksmas stilius. Jų muzika vakarėliuose išjudina ir jauną ir pagyvenusį.

Didžioji kalėdinė Šiaulių mugė
2017-12-10 11:00 - 17:00 (Europe/Moscow) | Šiaulių arena
Šiaulių kalėdinė mugė – koncentruotas kalėdinės tematikos renginys, siūlysiantis plačiausią pasiruošimo asortimentą didžiosioms metų šventėms vienoje vietoje po vienu stogu. Iš visos Lietuvos atvykusių prekybininkų maisto ir gėrimų pasirinkimas, drabužių, tekstilės ir aprangos gaminiai, dovanų ir idėjų šventinės aplinkos puoselėjimui pasiūla – kategorijomis suskirtytos zonos padės rasti kiekvienam lankytojui aktualias prekes.
ĮĖJIMAS NEMOKAMAS
Kalėdinės mugės metu:
/ gardžių maisto produktų namų stalui
/ dovanų idėjų šeimos nariams ir artimiesiems
/ specialią mados zoną
/ detalių jaukiems namams
/ prekių aplinkos puoselėjimui
/ šventinės atributikos
/ specialių pasiūlymų ir nuolaidų

Kviečia kino menininkai Gintautas ir Diana Stunguriai
2017-12-13 16:00 (Europe/Moscow) | P. Višinskio viešoji biblioteka
Gruodžio 13 d., trečiadienį, 16 val. vyks susitikimas su šiauliečiais kino menininkais Gintautu ir Diana Stunguriais. Bus rodoma kino studijos „Gin-Dia“ filmų programa. Renginys nemokamas.
Esame šiauliečiai, kuriame nuo 2005 metų, dirbame dviese savo įkutoje kino studijoje „Gin-Dia“. Kuriame dokumentinius pažintinius filmus.
Nufilmuotas susitikimas, šventė ar renginys – tik maža būsimo filmo dalis. Tai lyg subrandintos rugio varpos, turėsiančios ateityje tapti pyragu – štai toks ilgas ir sudėtingas yra kūrybinis procesas. Pyrago skonis didžiąja dalimi priklauso nuo grūdų, tai yra nuo nufilmuotų kadrų kokybės. Tačiau ir patys geriausi kadrai bus nieko neverti, jeigu jų tinkamai, profesionaliai nesudėsi į vientisą kūrinį – filmą.
Filmuodami susipažįstame su žmonėmis. Kiekviena pažintis mus praturtina.
Renginį dovanoja Šiaulių kino meno klubas.

Prakartėlės atidarymo šventė
2017-12-14 17:00 (Europe/Moscow) | Skveras prie Savivaldybės
Gruodžio 14 d.
17 val. prakartėlės atidarymo šventė „Didis džiaugsmas patekėjo“
Dalyvauja ir kalėdines giesmes gieda Šiaulių kultūros centro jaunimo kamerinis choras „Atžalynas“ (meno vad. M. Žalalis)
Organizatorius – Šiaulių kultūros centras
Skveras prie Šiaulių miesto savivaldybės
17.45 val. vaizdo projekcija „Senojo Kalėdos kelionė“
Organizatorės – Šiaulių valstybinė kolegija, Šiaurės Lietuvos kolegija
Ant Šiaulių valstybinės kolegijos pastato sienos, Aušros al. 40

Gražiausios itališkos melodijos koncerte „O SOLE MIO“
2017-12-14 18:00 (Europe/Moscow) | Šiaulių kamerinė salė „Polifonija“
Artėjant Šventoms Kalėdoms, mūsų sielos laukia kažko stebuklingo kas mus pakylėtų, suteiktų įkvėpimo ir gyvenimo džiaugsmo. Tokiu ypatingu laiku ir koncerte viskas turi būti ypatinga – artistai, skambanti muzika ir supanti aplinka. O jeigu scenoje pasirodo aukščiausios klasės profesionalai belieka tiesiog ateiti į koncertą, kur skambės gražiausios meilės dainos iš Italijos ir viso pasaulio, ir atsiduoti kerinčios muzikos magijai.
Trys charizmatiški muzikantai – Italijos kompozitorius ir pianistas Vincenzo Cipriani, unikalaus balso dainininkė Vaida Genytė ir romantiškasis tenoras Tomas Pavilionis susitiks kartu didžiojoje scenoje uždegti mūsų širdis pozityvumui. Kartu su jais pasirodys Šiaulių valstybinis kamerinis choras „Polifonija”.
Šventinę nuotaiką sustiprins skoninga ir emocinga, Italijos šiluma dvelkianti koncertinė programa – neapolietiškos meilės dainos ir žinomiausi pasaulinio garso kompozitorių Ennio Morricone, Tomaso Albinoni, Andrea Bocelli, Leonardo Cohen, Elton John, The Beatles, Vincenzo Cipriani ir kt. kūriniai.
Tai bus koncertas, kurio Lietuvos meno gerbėjai jau seniai laukė. Šis koncertas – puiki dovana mums patiems, artimiems žmonėms ir visiems tikrojo meno gerbėjams, nes renginys pakerės publiką savo profesionalumu, nuoširdumu, emocingumu, nepakartojama atmosfera ir šiltu bendravimu su žiūrovais. Tai bus atgaiva sielai ir kelionė į magišką muzikos pasaulį, kuriame pradings realybė ir gyvenimo rūpesčiai.
Artistai jau dabar intensyviai ruošiasi įspūdingiems susitikimams su tikrojo meno gerbėjais ir žada nepamirštamą reginį. Kviečiame visus pasitikti artėjančių Šv. Kalėdų stebuklą kartu su charizmatiškais menininkais.
Vincenzo Cipriani – žymus Italijos pianistas ir kompozitorius aktyviai kuria muziką fortepijonui ir įvairios sudėties ansambliams, bei orkestrams. Savo kūryboje jis sujungia klasiką, džiazą, minimalizmą ir šiuolaikinę muziką į labai įdomią ir melodingą visumą, tokiu būdu sukurdamas originalų ir savitą stilių. Muzikantas daug bendradarbiauja su žinomais Italijos aktoriais Giancarlo Giannini, Silvia D’Amico, Eleonora Giorgi and Michele Mirabella ir kt. V. Cipriani nuolat koncertuoja Europos, Amerikos ir Azijos šalyse kaip solistas, jį mielai kviečia pasirodymams Brazilijos, Italijos, Prancūzijos, Belgijos, Vokietijos, Egipto orkestrai.
Dainininkė Vaida Genytė – aktyviai koncertuoja Lietuvoje ir užsienyje. Ji yra sukūrusi vaidmenis miuzikluose „Paryžiaus katedra“, „Žmogus iš La Mančos“, „Tadas Blinda“, „Ugnies medžioklė su varovais“. 2010 m. solistė Ravelo mieste (Italija) tarptautiniame muzikos festivalyje „Canzoni del mondo“ laimėjo antrąją vietą. V. Genytė dalyvauja TV projektuose, veda pramoginius renginius ir koncertus. Ji buvo LTV konkurso „Lietuvos tūkstantmečio vaikai“ vedėja, dalyvavo net keliuose LNK televizijos muzikinių šou projektuose „Žvaigždžių duetai“ ir su Alanu Chošnau laimėjo 2-ąją vietą, dainavo LTV muzikiniame projekte „Triumfo arka“ bei TV3 televizijos projekte „Chorų karai“.
Dainininkas Tomas Pavilionis – pripažintas Lietuvos nacionalinio operos ir baleto teatro solistas. Nuolatos dalyvauja įvairiuose klasikinės muzikos projektuose, tarptautiniuose vokalo meistriškumo kursuose, dirba su žymiais italų vokalo pedagogais kaip Paolo de Napoli, Vincenzo Manno. Nuo 2016 m. stažuojasi pas prof. R. Sadnik, tobulindamas įvairius dainavimo stilius (Vienos klasikų, italų bel canto). Bendradarbiauja su visais didžiausiais Lietuvos orkestrais, muzikiniais teatrais. Daug koncertuoja Lietuvoje ir užsienyje (JAV, P. Korėja, Kinija, Europos šalys). Dainuoja populiarios klasikos grupėje „el Fuego“. Nominuotas „Auksiniam kryžiui“ ir „Padėkos kaukei“ už Nemorino vaidmenį G. Donizetti operoje „Meilės eliksyras“. 2015 m. įteiktas „Operos vilties“ apdovanojimas LNOBT.
Bilietų kaina 12 ir 10 €.
(nuolaida taikoma moksleiviams, studentams, neįgaliems ir senjorams pateikus pažymėjimą)
Bilietus galite įsigyti „Polifonijos” salės kasoje (Aušros al. 15) ir visose Ticket Market kasose.

Groja A. BUTNORIUS ir EVALDAS
2017-12-14 19:30 (Europe/Helsinki) | „Juonė pastuogė”
Savo atliekamoms dainoms muziką atlikėjas kuria pats, taip pat naudoja perdibtas lietuviškai populiarias pasaulio kompozitorių sukurtas dainas. Tekstus Algimanto atliekamoms dainoms kūrė Audra Domarkaitė, Birutė Petrėnienė, daugumą tekstų parašė poetas Marjius Budraitis.Šiandien Algimantas Butnorius sėkmingai sukasi pramogų pasaulyje,dalyvauja įvairiuose muzikiniuose prjektuose ir renginiuose su įvairiais muzikantais,jo atliekamos dainos skamba Lietuvos radijo stotyse, ne viena jų buvo pakliuvusi į “Lietaus” Radijo populiariausių dainų dvidešimtuką.
Sudalyvauja retkarčiais Algimantas įvairiose Lietuvos televizijų laidose. Dabar Algimantas koncertuoja drauge Evaldu iš grupės “Crazy Crow” (gitara). bei kitais Šiaulių muzikantais.

Roko simfonija ant ledo
2017-12-15 19:00 (Europe/Moscow) | Šiaulių arena
Povilo Vanago ir Margaritos Drobiazko šou „Roko simfonija ant ledo“ gruodžio 15 d. sukurs ypatingą šventinę atmosferą Šiaulių arenoje! Būkite to dalimi!
Žinomiausia šalies ledo šokėjų pora Povilas Vanagas ir Margarita Drobiazko savo gerbėjams ruošia išankstinę kalėdinę dovaną. Praėjusiais metais didžiulio pasisekimo sulaukęs jų ledo šou pagal grupės „Queen“ muziką šiemet sujungs ledo, muzikos žvaigždes ir simfoninį orkestrą naujam projektui „Roko simfonija ant ledo“.
Didelės sėkmės sulaukęs praėjusių metų pasirodymas šiemet išlaiko rokerišką dvasią ir nauju, jau 16-u projektu „Roko simfonija ant ledo“ kviečia pajusti ledo ir roko muzikos hitų sintezę. Margarita ir Povilas lieka sau ištikimi ir kaip visada atsiveža visą desantą dailiojo čiuožimo žvaigždžių: didžiausiose šalies arenose pasirodys ne kartą ant apdovanojimų pakylos lipę Europos čempionas Tomašas Verneris, Pasaulio profesionalų čempionai Jelena Leonova ir Andrejus Chvalko ir kt. Roko balades gyvai atliks simfoninis orkestras su žinomais atlikėjais, o visa tai taps dar viena magiška Povilo ir Margaritos kalėdine dovana.
„Pernai padarėme didžiulį eksperimentą, apie kurį svajojome daugelį metų. Tiek mes, tiek žiūrovai buvo patenkinti tuo, ką pamatė. Praėjusių metų sėkmė mus įkvėpė tęsti gyvos muzikos tradiciją, tačiau šiemet visi kūriniai bus atliekami visiškai gyvai, nenaudosime jokių įrašų“, – intrigavo mylimiausia šalies ledo šokėjų pora.

KALĖDINĖ EDUKACIJA „BALTAS ŠEIMŲ SAVAITGALIS“
2017-12-16 15:00 (Europe/Moscow) | Šiaulių dailės galerija
Gruodžio 16 d. 15 val. maloniai kviečiame šeimas į edukaciją „Baltas šeimų savaitgalis“ su menininke Edita Varkaliene, Šiaulių dailės galerijoje, Vilniaus g. 245.
Bendravimas šeimoje gali būti nenuobodus ir linksmas. Edukatorė Edita Varkalienė siūlo laiką leisti
kūrybiškai. Derindama improvizacijos ir grupinio darbo metodus, menininkė moko susiburti ir pasimėgauti kūrybišku darbu.
BŪTINA REGISTRACIJA: naujienos@siauliugalerija.lt
Edukacijos trukmė: 1,5 val.
Kaina: 1,5 Eur.

Koncertas "MIUZIKLŲ ŽVAIGŽDĖS"
2017-12-20 18:00 (Europe/Moscow) | Koncertų salė „Saulė”
Karinos Krysko ir Jeronimo Miliaus pristatyti nebūtina – Lietuvos muzikos padangėje jie visiems pažįstami kaip vieni talentingiausių miuziklų atlikėjų. Kartu su gyvo garso grupe pasirodysiantys Karina ir Jeronimas pakvies visus klausytojus į muzikinę kelionę po įvairias šalis ir perkels į skirtingus laikmečius! Nors visi skambantys kūriniai bus puikiai pažįstami ir artimi, koncerto metu išgirsite ir daug įdomių, netikėtų faktų iš kiekvieno miuziklo istorijos. Ar žinojote, kad pirmieji miuziklai atsirado Graikijoje 5 tūkst. metų prieš Kristų? Kaip manote, kuris miuziklas yra ilgiausiai – beveik tris dešimtmečius – rodomas Brodvėjaus teatro istorijoje? Į kurį miuziklą iki šiol parduota daugiau kaip 150 milijonų bilietų? O kuris iš jų yra pats pelningiausias, uždirbęs daugiau kaip 6 milijardus JAV dolerių?
Šventiniame koncerte „Miuziklų žvaigždės“ skambės patys gražiausi kūriniai iš populiariausių Lietuvos ir užsienio miuziklų: „Operos fantomas“, „Katės“, „Muzikos garsai“, „Vargdieniai“ „Purvini šokiai“, „Mamma mia“, „Jėzus Kristus – superžvaigždė“, „Ugnies medžioklė su varovais“, „Paryžiaus katedra“, „Velnio nuotaka“ ir kitų.

Miuziklas "ČIKAGA"
2017-12-20 19:00 (Europe/Moscow) | Šiaulių arena
Miuziklas “Čikaga“ tai – muzikinė baudžiamojo teisingumo satyra, pasakojanti apie dvi dėmesio ir pripažinimo siekiančias žudikes.
Miuziklas persmelktas seksualumu ir ironija. Būti žinomu – siekiamybė. Nesvarbu kur bebūtum ir ką darytum, tavo gyvenimo prasmė – šviesti spindinčia žvaigžde. Tavo pasirodymas sukamas kaip šou, video klipas, ar dar vienas sensacingas nusižiovavimas. Tai gyvenimas vardan žinutės pirmame puslapyje, antraštės, blizgučių, šlovės alėjos. Todėl nieko nėra šventa ir visos priemonės pateisinamos. Būtis – pati savaime subalansuota ieškoti naujos intrigos. Įdomiausia tai, kad tokius “garsius” veikėjus mes linkę garbinti, teisinti, lipdyti iš jų savo paties idealus. Miuziklas satyriškai žvelgia į „teisingumo“ sąvoką, po kuria šio „teatro žaidėjai“ patys savaime tampa šou egzistencijos įkaitais. Bet juk čia Čikaga.
19 a. trečiojo dešimtmečio Čikagos miesto kriminalinės teisybės paieškos susipina su stilingu nuteistųjų seksualumu ir paverčia kalėjimo sienas žvaigždžių kalve. Teisingumo šou, kur egzistuoja savo taisyklės.
Tai antras ilgiausiai rodomas miuziklas Brodvėjaus istorijoje.
Atlikėjai: Oneida Kunsunga, Gabrielė Bielskytė, Vaidas Baumila, Kristina Jatautaitė, Dominykas Vaitiekūnas, Rasa Ulteravičiūtė.
Kūrybinė grupė:
Dirigentas, muzikos vadovas – Derek Barnes (UK)
Režisierė – Rūta Bunikytė
Scenografė – Renata Valčik
Kompozitorius John Kander
Choreografė – Inga Briazkalovaitė
Šviesų dailininkas – Eugenijus Sabaliauskas
Kostiumų dailininkas – Įvaizdžio namai HOUSE OF KIKIMARA
Pagrindinė renginio informacija
Nuolaidos: 30 % studentams, moksleiviams, senjorams, žmonėms su negalia, turintiems POLA kortelę (pateikus pažymėjimą)
Nemokamai: vaikai iki 6 metų neužimantys papildomos vietos
Renginio trukmė: 2 val. 20 min.
Pertrauka: yra (20 min.)

Paskaita BEGĖDYSTĖS IR NUODĖMĖS NESAVALAIKIŠKUMAS
2017-12-21 17:00 (Europe/Moscow) | Šiaulių dailės galerija
Prof. habil. dr., filosofo, antropologo, visuomenininko, VDU Filosofijos ir socialinės kritikos katedros vedėjo Gintauto Mažeikio vieša paskaita BEGĖDYSTĖS IR NUODĖMĖS NESAVALAIKIŠKUMAS
2017 m. gruodžio 21 d., ketvirtadienį, 17 val. maloniai kviečiame į prof. habil. dr., filosofo, antropologo, visuomenininko, VDU Filosofijos ir socialinės kritikos katedros vedėjo Gintauto Mažeikio viešą paskaitą BEGĖDYSTĖS IR NUODĖMĖS NESAVALAIKIŠKUMAS iš atvirų paskaitų ciklo MENO ETERIS, Šiaulių dailės galerijoje, Vilniaus g. 245.
Begėdystė yra regimoji ir, atrodo, mažiausiai prakeikta Nuodėmės palydovė. Begėdystė neretai tėra ribų pažeidimo ir Kitoniškumo įteisinimo požymis. Tačiau be šitos žeidimo dramos nebūna nei mūsų jausmus žeidžiančios poezijos, nei draudžiamas zonas atveriančių apsakymų, nei patrauklių kino filmų. Ar kūrėjo: poeto, rašytojo, režisieriaus šaltinis yra begėdiškos patirtys, nuodėmės, ar tik organizuojanti idealo ir prasmės galia? Dažnai begėdystė ir nuodėmė yra nesavalaikiškos: peržengia idealo formuojamą laiko horizontą. Kas buvo gėdinga vienam amžiui, naivu ir paprasta kitam. Begėdystė yra nesavalaikė (anachroniška) ir nesavavietė. Ji visada yra ne Dasein, ne čia Būtis, ne šitas rūpestis. Bet ar tai reiškia, kad begėdystė, iš kurios kyla paprastosios nuodėmės, mus perkelia į didžiuosius pasakojimus ir Didžiąją Tikrovę? Anaiptol ne. Priešingai, begėdystės fenomenas yra transgresyvus, perkeliantis į naujas emocines ir vertybines sritis. Pranešimo metu bus nagrinėjami įvairūs kino filmų ir literatūros pavyzdžiai, rodomos ištraukos. N-14.
Įėjimas nemokamas, galime parengti pažymėjimus.
Projektą remia Lietuvos kultūros taryba ir Šiaulių miesto savivaldybė.

Maša ir Lokys: kalėdinis krepšinis
2017-12-21 18:00 (Europe/Moscow) | Šiaulių arena
Gruodžio 21 -oji Šiaulių arenoje bus išskirtinai nuotaikinga! Į Šiaurės Lietuvos sostinę atvyksta šventinis šou Maša ir Lokys: kalėdinis krepšinis!

Pirmą kartą Lietuvoje – unikalus pasirodymas, kuriamas bendradarbiaujant su pasaulinės šlovės pelniusio animacinio filmuko kūrėjais. Linksmo, spalvingo, muzikalaus „Maša ir Lokys“ šou, kurio veiksmas vyksta Lietuvoje, personažai prabils žymiausių Lietuvos aktorių balsais!
Populiariausio animacinio filmuko herojai – išdykėlė Maša, geraširdis Lokys bei jų draugai – atvyksta į svečius pas Lietuvos vaikus. Iki Kalėdų – vos savaitė. Lokys iš miško parsitempia plačiaskarę eglę ir jau tuoj tuoj pradės ją puošti, kai iš viršūnės išlenda mažytė pelytė. Išsigandęs Lokys šmurkšt po antklode, o pelytė kad ims šeimininkauti namuose! Į svečius užsukusi ir didžiulę betvarkę radusi Maša puola rašyti laiško Kalėdų seneliui. Juk Lokiui reikia kalėdinės dovanos – katino, kuris iš namų išvytų įsibrovėlę pelę. Tačiau prieš šventes – pats darbymetis, Kalėdų senelis ruošia dovanas viso pasaulio vaikams… Laimei, Maša ir Lokys sutinka kaimynystėje gyvenantį katiną. Gal jis išgelbės Lokio namus nuo netvarkos? Žinoma! Bet su viena mažyte sąlyga… Katinas pasiūlo savo naujiems draugams sužaisti krepšinį – jei šie nugalės katino komandą, pelė bus išprašyta lauk iš Lokio namų. Deja, geraširdis Lokys, kadaise buvęs puikus tritaškių metikas, krepšinį žaidė taip seniai, kad apie pergalę tegali pasvajoti… O gal ims ir įvyks kalėdinis stebuklas?
Dėmesio! Pasirodymuose dalyvaus Kalėdų senelis!
Scenarijų visai šeimai skirtam šventiniam šou „Maša ir Lokys“ rašo Tomas Dirgėla – geriausios lietuviškos knygelės vaikams autorius. Scenografija kuriama ir gaminama Lenkijoje, o kostiumai siuvami Prancūzijoje.
Pasaulinio pripažinimo sulaukęs ir begalę apdovanojimų pelnes animacinis filmukas sukurtas 2009-aisiais. Šiandien animacinis filmukas „Maša ir Lokys“ žiūrimas 120 pasaulio šalių: nuo Filipinų iki Peru. Iš jo gautos pajamos siekia net 300 milijonų dolerių. Tai vienintelis animacinis filmas, sumušęs „YouTube“ peržiūrų rekordą.
Pagrindinė renginio informacija
Nuolaidos (pigiausiems bilietams netaikoma):perkant 4 bilietus ir daugiau – 20 % nuolaida (pasirinkus 4 bilietus, į nuolaidos laukelį įveskite seimosbilietas)
Nemokamai: vaikai nemokamai neįleidžiami
Renginio trukmė: 70 min.
Pertrauka: nėra.

Muzikinė pasaka „Tilidūda“
2017-12-22 18:00 (Europe/Moscow) | Koncertų salė „Saulė”
Šv. Kalėdų laikui – šventiniai „Tilidūda“ spektakliai

Milijonai peržiūrų internete sako, kad vaikai be „Tilidūdos“ dainelių nė dienos neištveria. O kur dar susirūpinusių mamų laiškai: ar rodysit, ar bus šiemet „Tilidūda“? Ar atvažiuosit į Klaipėdą? Šiaulius? O Alytuje ar bus? Marijampolėje? Bus. Ir dar Vilniuje, Kaune ir Kėdainiuose.

„Tilidūda“ per gruodžio mėnesį pasiryžusi apkeliauti rekordinį Lietuvos miestų skaičių ir aplankyti visus savo mažuosius gerbėjus! Šv. Kalėdų laikas su „Tilidūda“ bus ypač šviesus, pilnas juoko ir linksmų lietuviškų dainelių, kurias mūsų mažieji žino mintinai.

„Tilidūda“ – muzikinė pasaka-spektaklis pagal garsiausias lietuviškas daineles („Tindi rindi riuška“, „Du gaideliai“, „Žvirblio puota“ ir kt.) Dainelės – ne tik linksmos ir smagiai aranžuotos, bet ir lavina mažųjų kalbą ir vaizduotę, padeda formuoti jų tautinį identitetą, puoselėti lietuvybę. Vaikai kviečiami ne tik žiūrėti, bet ir patys aktyviai dalyvauti muzikinėje pasakoje. Pelėda prašo visų į koncertą atsinešti savo muzikos instrumentų: dūdelių, birbynių, švilpynių, barškučių, tarškynių. Ji pasiruošusi suburti tikrą vaikų ansamblį ir jau pasiskelbė dirigente.

„Tilidūda“ pasakoja smagią istoriją apie trejų metukų poną Joną, kuris nemokėjo ir nenorėjo groti dūda. Dūda įsižeidusi nuo jo pabėgo. Tėtis ir mama nusprendė padėti Jonukui rasti dingusią dūdą ir jie leidosi į kelią. Bekeliaudami patyrė daug nuotykių: matė vilko ir zuikių šokį, pakliuvo į puotą pas žvirblį, susapnavo stebuklingą sapną.

Muzikinę pasaką apie poną Joną ir jo pradingusią dūdą seka profesionalūs aktoriai. Žinomas ir mėgiamas daineles dainuoja patys „Tilidūda“ kūrėjai: Aistė Smilgevičiūtė (mama) ir Rokas Radzevičius (tėtis). O pono Jono vaidmuo patikėtas dainininkės Jurgos Šeduikytės ir aktoriaus Vido Bareikio sūnui Adui, kuris labai rimtai vertina savo darbą profesionalioje scenoje.

„Tilidūda“ dainelės specialiai aranžuotos taip, kad maloniai skambėtų vaiko ausiai. Rokas Radzevičius sukūrė ir adaptavo linksmus tekstus, kurie labai patinka mažiesiems klausytojams.

Koncertas Best of 90's: La Bouche, Joy, Savage
2017-12-22 19:00 (Europe/Moscow) | Šiaulių arena
Kelionėje laiku atiduosime visą save geriausiems 90 –ųjų laikotarpio hitams, kartu su legendinėmis grupėmis – „Joy“, „Savage“ ir „La Bouche“!
Nostalgiška „90-ųjų“ laikotarpio muzikos banga sugrįžta į Lietuvą su dar didesne jėga. Tik žymiausios ir labiausiai muzikos gerbėjų vertinamos šio laikmečio grupės atmosferą kaitins Šiaulių arenoje gruodžio 22 –ąją.
Renginio organizatoriai žiūrovus ragina nelikti abejingais 90 –ųjų dvasiai ir į koncertą atvykti pasipuošus šio laikmečio stiliumi:
„Kviečiame visus atvykstant į koncertą pasipuošti 90-ųjų stiliaus atributais, apranga, avalyne ir tapti svarbia renginio atmosferos dalimi. Garantuojame, kad šis vakarėlis nusimato būti audringas“, – pristatydami būsimą didžiausią 90 –ųjų muzikos stiliaus renginį Lietuvoje sakė organizatoriai.
Šiame renginyje geriausias emocijas sustiprins įspūdingos garso ir šviesų instaliacijos, o taip pat ir profesionalios pramoginių šokių poros, kurios sukurs ypatingą šventinę nuotaiką.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.

SEL koncertas
2017-12-25 20:00 (Europe/Moscow) | Šiaulių arena
Gruodžio 25 -ąją 20 val. į Šiaulių areną sugrįžta tai, ko laukiama labiausiai – SEL!
Pagrindinė renginio informacija
Stovimi bilietai: pirmi 500 stovimų bilietų – 21 €. Bilietai brangs!
Nuolaidos: netaikomos
Nemokamai: vaikai iki 6 metų neužimantys papildomos vietos

Koncertuoja 2 Donatai su gyvo garso grupe
2017-12-26 18:00 (Europe/Moscow) | Šiaulių arena
„Raudoni muzikiniai vakarai” pristato: energingieji 2 Donatai – antrą Šv. Kalėdų dieną – gruodžio 26 -ąją 18 val.! (mažoji koncertų salė, 4 aukštas)

Į pop sceną drąsiai įžengusi grupė “2 Donatai” savo energija ir populiariausiais kūriniais neužleidžia top pozicijų ne tik radijo stotyse, bet ir savo koncertuose. Atlikėjų sukurta atmosfera įtraukia kiekvieną į fantastiškos nuotaikos sūkurį, kurios metu nešokti tiesiog neįmanoma. O kaip gali būti kitaip, kai skamba milijonus kartų perklausyti ir įvertinti kūriniai, tokie kaip “Na, o kaip dabar?” , “2ŠE”, “Kai kas vakarą”, “Prisėdai šalia”.
Įtraukiantį ir nepamirštamą vakarą Donatas Čižauskas ir Karolis. Akulavičius su gyvo garso grupe žada ir Šiaulių miesto gyventojams bei svečiams antra šventų Kalėdų dieną Šiaulių arenos mažojojo salėje.
Šventes sutikite ir į naujuosius metus ženkite su gera nuotaika!
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 – 2 val.

STIKLO ARFA TARP DANGAUS IR ŽEMĖS
2017-12-27 18:00 (Europe/Helsinki) | Koncertų salė „Saulė”
STIKLO ARFA – TARP DANGAUS IR ŽEMĖS
Magiško skambesio kupinas koncertas

Atlikėjai:
GLASS DUO (Lenkija):
ANNA SZAFRANIEC (stiklo taurės), ARKADIUSZ SZAFRANIEC (stiklo taurės)
STYGINIŲ KVINTETAS

Beveik kiekvienas iš mūsų Naujųjų išvakarėse tikisi stebuklo. O Glass Duo atlikėjai kviečia jį patirti!
Nenustebkite scenoje tarp styginių instrumentų išvydę stiklo taures. Iš jų liesis ne šampanas, o visų laikų muzikos šedevrai. Tai – „stiklo arfa“ arba „angelų vargonai“. Instrumentas, kurį meistriškai valdo Anna ir Arkadiusz Szafraniecai. Profesionali smuikininkė ir trimitininkas kažkada pabandę iš taurių išgauti muziką, taip susižavėjo šiuo užsiėmimu, kad atsisakė karjeros Baltijos filharmonijos orkestre. Įvaldę naują atlikimo techniką bei sukaupę platų kūrinių repertuarą, šiandien jie koncertuoja visame pasaulyje, stebindami subtiliais stiklo garsais.
Daugelis pabuvojusių dueto koncertuose, savo patirtį įvardija kaip „pasivaikščiojimą debesimis“ arba kaip „muziką, atklydusią iš sapno“. Neabejojame, jog ir Jūs pabuvosite nežemiškų skambesių pasaulyje

Programoje W. A. Mozart, A. Dvorak, P. Čaikovskij ir kt.

Trukmė 1.20 val.

Koncertas "Šventinė dovana"
2017-12-27 19:00 (Europe/Moscow) | Šiaulių arena
Ne kartą stebėdami televizijos ekranuose transliuojamą šventinį koncertą iš Austrijos, pagalvojame: kad taip pas mus…

Bet juk tam reikia didžiulio, tikro – ne butaforinio – orkestro. O kaip atskirti tikrą orkestrą nuo butaforinio. O gi tikrasis būtinai turi „arfą“!
Mielieji, būtent toks ir yra visoje Lietuvoje išgarsėjęs KAUNO MIESTO SIMFONINIS ORKERSTRAS (Vadovas Algimantas Treikauskas)! O atlikti gražiuosius Štrauso valsus be arfos tiesiog neįmanoma. Tačiau koncerto ŠVENTINĖ DOVANA metu girdėsite ne tik Štrauso valsus. Pačias gražiausias dainas iš savo repertuaro, be abejo, akomponuojant orkestrui, atliks solistai LIUDAS MIKALAUSKAS ir mūsų mylimas ir gerbiamas VIRGILIJUS NOREIKA. Kartu su Kauno miesto simfoniniu orkestru pasirodys ir garsusis smuiko virtuozas ZBIGNEVAS LEVICKIS. Na, ir žinoma pirmoji koncerto dalis bus baigta su garsiuoju Radeckio maršu. ….visai kaip Vienoje.
Beje, antroji koncerto dalis nė kiek nenusileis pirmąjai, nes joje karaliaus šiais metais gausiausias žiūrovų arenas rinkę ir vienareikšmiškai nusipelnę populiariųjų metų atlikėjų titulo – INGA VALINSKIENĖ bei nuostabusis duetas IRŪNA PUZARAITĖ ir MARIUS JAMPOLSKIS.
Mes nesigirsime kiek tonų garso aparatūros ar apšvietimo atsivešime. Mes tik paklausime Jūsų, o gal Jūs iš tikrųjų šventiniu laikotarpiu norėtumėte apsilankyti ŠVENTINIAME KONCERTE? O gal norėtumėte pasveikinti savo artimuosius švenčių proga? Jūs galite tai puikiai padaryti, įteikdami bilietus į koncertą, pavadinimu ŠVENTINĖ DOVANA.
Garantuojame – neapsiriksite!
Pagrindinė renginio informacija
Nuolaidos: netaikomos
Nemokamai: vaikai iki 4 metų neužimantys papildomos vietos
Renginio trukmė: 2 val.

Arvydo Vilčinsko koncertinis turas „Man – 60“
2017-12-28 18:00 (Europe/Moscow) | Koncertų salė „Saulė”
Į gyvo garso koncertinį turą „Man – 60“ kviečia dainų autorius ir atlikėjas Arvydas Vilčinskas

„Man – 60“, – tokiais žodžiais į savo kūrybos gerbėjus kreipiasi dainų autorius ir atlikėjas Arvydas Vilčinskas.

Sausio 1-ąją dieną 60 metų jubiliejų minėsiantis atlikėjas ji pasitinka kiek anksčiau ir – scenoje.
„Aš niekada nemėgau švęsti savo gimtadienių. Tačiau šį kartą į gimtadienį kviečiu jus visus – man bus pati didžiausia dovana matyti Jus savo koncertuose“, – sako A.Vilčinskas.
Į koncertinį turą, kuris prasidės gruodžio 6-ąją Alytaus kultūros ir komunikacijos centre, o baigsis gruodžio 28-ąją Šiaulių koncertų salėje „Saulė“, A. Vilčinskas kviečia ne vienas. Kartu su atlikėju scenoje bus ir gyvo garso grupė bei styginių kvartetas.

Arvydas sako, kad šventinio renginio metu skambės pačios geriausios ir laiko patikrintos dainos, o naujų spalvų joms suteiks gyvai skambanti muzika.
„Esu laimingas, kai galiu kurti, dainuoti ir tuo dalintis. Tai – didžiulis džiaugsmas, tai – mano prasmė“, – sako kūrėjas.

Koncertas "Skriskime drauge". Trimito Kalėdos su Carlu Ellisu
2017-12-28 19:00 (Europe/Moscow) | Šiaulių arena
Valstybinis pučiamųjų instrumentų orkestras „Trimitas“ Naujuosius Metus pasitinka nusiteikę itin šventiškai – Šiaulių muzikos mylėtojai kviečiame apsilankyti išskirtiniame koncerte su atlikėju Carl Ellis. Charizmatiškasis svečias iš Vokietijos Lietuvoje lankosi antra sykį – 2016 m. gruodį Lietuvos nacionalinėje filharmonijoje su „Trimitu” surengtas koncertas praėjo su milžinišku pasisekimu! Išskirtinio vokalo atlikėjas, energija pulsuojantis orkestras, dirigentas Ugnius Vaiginis ir sielą virpinančios muzikos istorijos tą vakarą nepaliko abejingų – buvo tikra muzikos šventė.
Šiuos metus orkestras palydės įspūdingu koncertu Šiauliuose – gruodžio 28 d. 19 val. Šiaulių arenoje „Trimitas”, diriguojamas maestro U. Vaiginio, scenoje vėl susitiks su dainininku Carl Ellis. Šiuolaikinio žanro atlikėjas dainininkas Carl Ellis gimė, augo ir studijavo Londone, Didžiojoje Britanioje. Dainininko karjerą C. Ellis pradėjo Londone, West Ende, kur debiutavo miuziklo „Paryžiaus katedra” pastatyme. Šis sėkmingas pasirodymas atvėrė atlikėjui duris į žymiausias Europos scenas ir netrukus jam buvo pasiūlyta dalyvauti kompozitoriaus Endrew Lloyd Weber pastatyme „Starlight Express” Vokietijoje. Atlikėjas dalyvavo pasaulyje populiariame televizijos projekte „Vokietijos balsas”, ne kartą kviestas pasirodyti Vokietijos televizijos kanalų ZDF ir RTL projektuose. Šiuo metu solistas savo grupe pristatinėja naują solinį albumą bei dalyvauja koncertiniame ture „Grateful Tour” (Padėkos koncertinis turas). Koncertai Lietuvoje yra svarbi šio turo dalis: pasak atlikėjo, mūsų šalį jis pamilo iš pirmo žvilgsnio ir yra dėkingas likimui už pažintį su „Trimito” orkestru.
Dainininkas Carl Ellis sėkmingai užkariauja klausytojų širdis savo aksominio balso tembru, nuoširdžiomis emocijomis bei betarpišku dialogu su orkestru. Atlikėjas scenoje ir gyvenime lieka ištikimas savo trims tiesoms:
Muzika – mano gyvenimas. Muzika – mano aistra. Muzika – mano pirmoji meilė.
Atlikėjai
Valstybinis pučiamųjų instrumentų orkestras TRIMITAS
(vadovas Deividas Staponkus, vyr. dirigentas Ugnius Vaiginis)
Solistas CARL ELLIS (vokalas)
Dirigentas UGNIUS VAIGINIS
Vedėja SIGITA STANKEVIČIŪTĖ
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.
Pertrauka: yra
